Държавен вестник, бр. 98, 2011 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  98
Член 4
Анулиране или временно преустановяване 
на разрешението за експлоатация
1. Въздухоплавателните власти на всяка 
договаряща страна имат право да откажат 
да предоставят упоменатите в член 3 на тази 
спогодба експлоатационни и технически раз­
решения на въздушен превозвач, назначен от 
другата договаряща страна, както и да ану­
лират, преустановят, променят или наложат 
условия върху тези разрешения, временно 
или трайно, когато:
а) в случай на въздушен превозвач, на­
значен от Република България:
	 	 (i)	въздушният превозвач не е устано-
вен на територията на Република 
България съгласно Договора за съз­
даване на Европейската общност и/
или не притежава валиден операти­
вен лиценз съгласно законодател­
ството на Европейската общност; или
	 	 (ii)	ефективният регулаторен контрол
на превозвача не се упражнява и 
поддържа от страна – членка на 
Европейската общност, отговорна 
за издаването на неговото свиде­
телство за авиационен оператор, и 
съответните авиационни власти не 
са ясно посочени и определени при 
назначаването;
	 (iii)	въздушният превозвач не се прите-
жава пряко или чрез мажоритарна 
собственост и ефективно се кон­
тролира от страни членки и/или от 
държавите, посочени в приложение 
ІІ, и/или от граждани на такива 
държави;
б) в случай на въздушен превозвач, на­
значен от Грузия:
	 (i)	 въздушният превозвач не е установен
на територията на Грузия и/или 
няма валидно свидетелство за ави­
ационен оператор (САО) съгласно 
приложимото законодателството на 
Грузия; или
	 (ii) ефективният регулаторен контрол
на превозвача не се упражнява и 
поддържа от Грузия;
	 (iii) въздушният превозвач не се притежа-
ва, пряко или чрез мажоритарна 
собственост, и/или не се контролира 
ефективно от Грузия;
в) въздушният превозвач не е в състояние 
да изпълнява всички други условия, устано­
вени от законите и наредбите, които дого­
варящата страна, получаваща назначението, 
обичайно прилага съобразно конвенцията 
спрямо експлоатацията на международни 
въздушни линии;
г) въздушният превозвач по друг начин 
нарушава условията по тази спогодба;
д) въздухоплавателните власти на другата 
договаряща страна нарушават разпоредбите на 
член 11 (Авиационна безопасност) и член 12 
(Авиационна сигурност) на тази спогодба.
2. Освен ако незабавното действие е от 
съществено значение за предотвратяване на 
нарушения на законите и наредбите, упоме­
нати по-горе, или освен ако безопасността 
или сигурността изискват действия съгласно 
разпоредбите на член 11 (Авиационна без­
опасност) или член 12 (Авиационна сигур­
ност), правата, изброени в алинея 1 от този 
член, се упражняват само след консултации 
между въздухоплавателните власти на двете 
договарящи страни в съответствие с член 19 
(Консултации) на тази спогодба.
3. В случай че възникнат въпроси, свързани 
с безопасността, както е предвидено в член 
11 (Авиационна безопасност), разпоредбите за 
известяване в алинея 2 на член 11 се счита, 
че отговарят на изискванията за консултации 
в алинея 2 на този член.
Член 5
Капацитет
1. Назначените въздушни превозвачи на 
двете договарящи страни имат справедливи 
и равни възможности да се конкурират при 
експлоатацията на договорените линии по 
определените маршрути.
2. Всяка договаряща страна позволява на 
всеки назначен въздушен превозвач да опреде­
ля капацитета на международните въздушни 
линии, които предлага. В съответствие с това 
право никоя договаряща страна не следва ед­
ностранно да ограничава честотите или типа 
или типовете въздухоплавателни средства, 
използвани от назначения въздушен превоз­
вач на другата договаряща страна, освен ако 
това се изисква по митнически, технически, 
експлоатационни или екологични причини 
при еднакви условия, съвместими с член 15 
от Чикагската конвенция. Всяка договаряща 
страна, обаче, си запазва правото да поиска 
консултации с другата договаряща страна, 
ако счита, че интересите на неин назначен 
въздушен превозвач по определен маршрут 
или маршрути се накърняват сериозно в 
резултат от увеличаването на капацитета 
на въздушен превозвач, назначен от другата 
договаряща страна.
3. Никоя договаряща страна не следва да 
налага към назначения въздушен превозвач 
на другата договаряща страна изисквания 
по отношение на капацитета или трафика, 
които биха били несъвместими с целите на 
тази спогодба.